Diari Oficial de la Generalitat Valenciana


Sumari del DOGV 7807, del 16-06-2016 (2016/4073)

Notificació de la sentència dictada en el procediment de guarda i custòdia número 1047/2013.
--------------------------------------------------------------------------------------------

### Dades del document

Número de DOGV
:   7807

Data del DOGV
:   16-06-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/4073


Organisme emissor
:   Jutjat de Primera Instància i Instrucció Número 2 de la Vila Joiosa

Tipus de document
:   Edicte

Notificació de la sentència dictada en el procediment de guarda i custòdia número 1047/2013. [2016/4073]  
Família, guarda, custòdia o aliments fill menor no matrimonial no consensuat número 001047/2013-E  
De: Silviya Valentinova Popova.  
Procuradora: Josefa García López.  
Contra: Braylin Cuadro Pérez.  
Procurador/a: -  
Olaya Sagarribay Esteve, secretària judicial del Jutjat de Primera Instància número 2 de la Vila Joiosa, faig saber que en el procediment de mesures fills extramatrimonials número 1047/2013 d'aquest jutjat de primera instància i instrucció, seguit a instàncies de Silviya Valentinova Popova contra Braylin Cuadro Pérez, la jutgessa M.ª Luz Ruiz Berbis ha dictat la sentència que té la dispositiva que, literalment, diu així:  
  
  
«Estime en part la demanda interposada per la procuradora Josefa García López, en nom i representació de Silviya Valentinova Popova, contra Braylin Cuadro Pérez, i establisc com a mesures paternofilials i econòmiques respecte del menor [...], les següents:  
1. S'atribueix a la mare, Silviya Valentinova Popova, la guarda i custòdia del menor.  
2. S'atribueix a la mare, Silviya Valentinova Popova, l'exercici exclusiu de la pàtria potestat respecte al seu fill menor, B., sent-ne la titularitat de la pàtria potestat compartida entre ambdós progenitors.  
3. Quant al règim de visites, Braylin Cuadro Pérez, si no hi ha un millor acord entre els progenitors, podrà gaudir de la companyia del seu fill durant els caps de setmana alterns, des del dissabte a les 10.00 hores fins al diumenge a les 20.00 hores, així com la meitat de les vacances escolars que corresponguen al menor, al qual replegarà el seu pare al domicili matern i serà reintegrat a aqueix mateix domicili. Si no hi ha acord sobre el període de vacances que ha de gaudir, en els anys parells l'elecció correspondrà a la mare i en els anys senars al pare.  
  
4. En concepte d'aliments a favor del fill menor, Braylin Cuadro Pérez haurà d'abonar la quantitat de 250 euros mensuals, quantitat que haurà de ser pagada per mesos anticipats, dins dels cinc primers dies de cada mes, mitjançant l'ingrés en el compte corrent que designe la mare, i que es mantindrà aconseguida la majoria d'edat, mentre el fill no siga econòmicament independent. Aquesta quantitat serà anualment actualitzada segons les variacions que experimente l'índex general de preus al consum publicat per l'Institut Nacional d'Estadística o organisme que el substituïsca.  
Així mateix, el pare haurà d'abonar la meitat de les despeses extraordinàries del menor, entenent com a tals les de dentista, oculista i qualsevol altra despesa mèdica no coberta per la Seguretat Social o assegurança privada. Així mateix, haurà d'abonar el 50 % d'aquelles despeses que es consideren extraordinàries de comú acord o, si no hi ha acord, amb l'autorització prèvia judicial.  
No és procedent fer especial pronunciament sobre les costes causades.  
Notifiqueu aquesta sentència a les parts i feu-los saber que, en contra, s'hi pot interposar un recurs d'apel·lació, que s'haurà d'interposar davant del jutjat en el termini de 20 dies, comptador des de l'endemà de la notificació.  
D'aquesta sentència expediu-ne un testimoniatge literal per a incorporar-lo a les actuacions i incloeu-la al llibre de sentències.  
Aquesta és la meua sentència, que pronuncie, mane i firme.»  
  
I perquè valga de notificació amb les advertències que hi conté a la demandada, Braylin Cuadro Pérez, en parador ignorat, expedisc aquest edicte perquè es publique en el Diari Oficial de la Comunitat Valenciana.  
  
La Vila Joiosa, 5 de febrer de 2016.- La lletrada de l'Administració de Justícia: Olaya Sagarribay Esteve.